Държавен вестник, бр. 25, 2017 г., стр. 49

БРОЙ  25	
Д Ъ Р Ж А В Е Н  В Е С Т Н И К 	
СТР.  49  
(8) Цената за присъединяване на клиента 
за резервно електрозахранване е равна на 
разходите за изграждане на съоръженията 
за резервно присъединяване и тези, които 
електроразпределителното предприятие ще 
направи за присъединяване на повишената 
присъединена мощност към електропренос-
ното предприятие, и се определя по индиви-
дуален проект.
Чл. 35. Цената за продажба на електрическа 
енергия между съседни крайни снабдители е 
равна на продажната цена на обществения 
доставчик.
Чл. 36. За обекти на клиенти, присъ-
единени към електроразпределителната 
мрежа, за които не се изисква изграждане 
на съоръжения за присъединяване, цената 
за присъединяване се определя въз основа 
на действителните преки разходи по присъ-
единяване, които ще извърши съответното 
енергийно дружество.
Чл. 37. Цената за присъединяване на енер-
гиен обект по чл. 24 от Закона за енергията 
от възобновяеми източници е индивидуална, 
включва разходите за изграждане на съоръ-
жения за присъединяване към съответната 
електроразпределителна мрежа и се определя 
по методика, приета от комисията.
Г л а в а  т р е т а
ИЗМЕНЕНИЕ НА ЦЕНИТЕ ПРИ ОСНОВ-
НИТЕ МЕТОДИ НА РЕГУЛИРАНЕ
Чл. 38. (1) При прилагането на методите 
за ценово регулиране по чл. 3 комисията 
може да измени цените по време на ценовия 
период, в случай че е налице изменение на 
цените на природния газ и/или другите про-
менливи разходи, което води до необходимост 
от изменение на утвърдените ценообразуващи 
елементи, като в този случай не се прилага 
процедурата по глава четвърта.
(2) При регулиране на цените чрез мето-
да „норма на възвръщаемост на капитала“ 
по време на ценовия период цените могат 
да бъдат променяни при наличие на обсто-
ятелства, чието настъпване не е могло да 
бъде предвидено при утвърждаването на 
цените и води до съществено изменение на 
утвърдените им ценообразуващи елементи и 
на финансовото състояние на енергийното 
предприятие.
(3) При регулиране на цените чрез мето-
дите на ценово регулиране по чл. 3, ал. 2, 
т. 2 могат да се извършат следните годишни 
корекции:
1. с инфлационен индекс (И) за предходен 
период на основата на данни от Националния 
статистически институт съобразно влиянието 
му върху признатите разходи за дейността (без 
разходите за амортизации) и с коефициент за 
подобряване на ефективността при спазване 
на принципите на чл. 23 и 31 от Закона за 
енергетиката; 
2. с показатели въз основа на изпълнението 
(качество на енергията, качество на обслуж-
ването), като признатите необходими приходи 
на енергийното предприятие се коригират при 
неизпълнението на определените от коми-
сията целеви показатели и разликата между 
прогнозните и реализираните инвестиции;
3. в резултат на изпълнени и отчетени ин-
вестиции, на основата на достоверни данни за 
активите по видове дейности, съгласно пред-
ставените отчети и/или извършена проверка.
(4) При прилагане на метода „горна гра-
ница на приходи“ се извършва и корекция с 
фактора Z, който представлява абсолютната 
стойност на разликата между прогнозни и 
отчетени разходи за предишен ценови период; 
в случаите, когато прогнозните разходи са по-
високи от отчетените, необходимите приходи 
се намаляват за следващия ценови период и 
обратно – когато отчетените разходи са по-
високи от прогнозните, необходимите приходи 
се увеличават с тази сума за следващия ценови 
период; корекцията със Z се прави само за 
разлики в разходите за покупка и продажба 
на електрическа енергия, както и за разлика 
в разходи, предизвикани от промяна в броя 
на клиентите. Корекцията с фактора Z се 
изчислява по следната формула:
,
където:
Путв. са утвърдените необходими прихо-
ди, лв.;
Потч. – отчетените приходи, лв.;
Епрог. – прогнозните количества пренесена 
електрическа енергия, kWh;
Е отч. – отчетените количества пренесена 
електрическа енергия, kWh;
ТРодоб. – одобрените технологични разходи 
за регулаторния период, %;
Цтр. е утвърдената цена, по която общест-
веният доставчик продава електрическа енер-
гия за покриване на технологичните разходи, 
включително цени за пренос и достъп през/
до електропреносната мрежа и цена за задъл-
жения към обществото, лв./kWh;
Р – корекцията за надвзети/недовзети 
приходи в резултат на прогнозни количества, 
използвани за определяне на Zt-1, лв.;
t – ценовият период.
(5) Корекцията с фактора Z може да се 
приложи и за първата година от регулатор-
ния период.
Чл. 39. (1) Корекции на цените могат да се 
направят, в случай че действителните прихо-
ди на енергийното предприятие осигуряват 
различен от прогнозния размер приходи за 
покриване на признатите невъзстановяеми 
разходи, като разликата се отразява в утвър-
дените необходими приходи на енергийното 
предприятие за следващия ценови период.